Mai HiME ศึกศาสตราเจ้าหญิงแห่งดวงดาว

**ไม-HiME ศึกศาสตราเจ้าหญิงแห่งดวงดาว** () เป็นอะนิเมะที่สร้างโดยบริษัทซันไรส์ กำกับโดย มะซะคะสึ โอบะระ ออกฉายในทีวีโตเกียวตั้งแต่เดือนกันยายน 2547 ถึงเดือนมีนาคม 2548 และมังงะที่สร้างขึ้นจากเนื้อหาของอะนิเมะ แต่งเรื่องและวาดโดย โนโบรุ คิมุระ, ฮาจิเมะ ยาทาเตะ และ เคนเอ็ตสึ ซาโต้

ในประเทศไทย Mai-HiME ออกวางจำหน่ายในรูปแบบวีซีดี-ดีวีดีลิขสิทธิ์โดย TIGA

## เรื่องย่อ
โทกิฮะ ไม นักเรียนแลกเปลี่ยน ได้เข้าเรียนที่โรงเรียนฟูกะ และได้รู้ว่ามีนักเรียนในโรงเรียนแห่งนี้จำนวนมากเป็นพวก ฮิเมะ ซึ่งต้องใช้พลังต่อสู้กับปีศาจและองค์กรที่ชั่วร้ายต่าง ๆ แต่พวกเขาก็ได้รู้ถึงจุดประสงค์ที่แท้จริงเมื่อได้เข้าเรียนที่นี่ คือเพื่อปกป้องโลกและป้องกันสิ่งที่สำคัญที่สุดของพวกเขา ซึ่ง ฮิเมะ ทั้งหมดต้องมาต่อสู้กันเองเพื่อปกป้องคนที่รัก หาก ฮิเมะ คนใดแพ้สิ่งที่ ฮิเมะ ผู้นั้นรักที่สุดก็จะสลายหายไปเรื่องราวจะเป็นอย่างไร ต่อไปขึ้นอยู่กับการตัดสินใจของฮิเมะ

## ศัพท์เฉพาะ

* **ฮิเมะ** (HiME) 
:คำว่าฮิเมะ มาจากคำว่า "Highly-advanced Materializing Equipment" ซึ่งมีในบทแปลไทยว่า "ความสามารถในการสร้างสสารระดับสูง" ซึ่งคล้ายกับการเสกวัตถุอย่างหนึ่งขึ้นมาจากอากาศได้ และคำนี้พ้องเสียงกับคำว่า ฮิเมะ ซึ่งแปลว่า เจ้าหญิงในภาษาญี่ปุ่นด้วย

* **อีลีเมนต์** (Element) 
:เป็นวัตถุที่ฮิเมะสร้างขึ้นมา ใช้เป็นอาวุธเป็นหลักยกเว้น กระจกของ ยูกิโนะ

* **ไชลด์** (Child) 
:สัตว์ประหลาดที่อยู่ปกป้องฮิเมะ ไชลด์จะมีความแข็งแกร่งมากยิ่งขึ้นเมื่อความรักที่มีต่อ "คนที่รักที่สุด" ของฮิเมะนั้นเพิ่มขึ้น และถ้าไชลด์ตายจากการต่อสู้ คนที่สำคัญที่สุดของฮิเมะจะต้องหายไปด้วย ไชลด์มักจะมีส่วนผสมระหว่าง สัตว์ และเครื่องจักร อยู่ด้วยกัน เช่น เครื่องยนต์ไอพ่น ของ คางัตซึจิ หรือปืนใหญ่ของ ดูแรน

* **โรงเรียนฟูกะ** 
:โรงเรียนที่มี มาชิโระ เป็นผู้อำนวยการ เป็นสถานที่ที่รวบรวม ฮิเมะ ไว้ด้วยกันเพื่อการกระทำบางอย่าง เรื่องทั้งหมดเกิดขึ้นและสิ้นสุดลงทีโรงเรียนแห่งนี้

* **ดวงดาวฮิเมะ** 
:ดาวที่อยู่ในตำแหน่งใกล้กับดวงจันทร์ มีสีแดงเป็นแหล่งพลังของฮิเมะ และมีเฉพาะฮิเมะ กับคนจาก "เขตที่ 1" เท่านั้นถึงจะมองเห็น

* **ออร์เฟน** (Orphan) 
:เป็นสัตว์ประหลาดที่ออกมาก่อความเดือดร้อน และต้องให้ฮิเมะเข้าจัดการ ออร์เฟนมักเกี่ยวข้องกับ นางิ หรือ อลิสซ่า

* **มูลนิธิเซียร์ส** (Searrs Foundation) 
:มูลนิธิที่มาจากต่างประเทศ (ไม่ใช่ของญี่ปุ่น) มาเพื่อต้องการครอบครองพลังของฮิเมะ พวกเซียร์สได้สร้างฮิเมะปลอมอย่าง อลิสซ่า และแอนดรอยที่แข็งแกร่งอย่างมิยูขึ้นมาด้วย

* **โคคุโย** (kokuyou) 
:ชายหนุ่มในตำนานที่จะต้องแต่งงานกับฮิเมะที่เหลืออยู่เป็นคนสุดท้ายหลังจากจบศึกฮิเมะ เขากับเธอ (ฮิเมะคนสุดท้าย) จะร่วมกันสร้างโลกใหม่ แต่โคคุโยกลับไม่ทำดังเช่นตำนาน เขาต้องการใช้พลังของฮิเมะในการสร้างโลกที่เป็นของตัวเอง

* **เขตที่ 1** (District 1) 
:องค์กรลับที่ทำหน้าที่รับใช้โคคุโยเพื่อให้ตำนานเป็นจริง หัวหน้าองค์กรเป็นคนสูงอายุ 3 คนไม่ปรากฏชื่อ แต่สุดท้ายเขตที่ 1 ทั้งหมดก็ถูกทำลายโดยชิซึรุ เหลือเพียง อ.ไคจิ กับ อ.อิชิกามิ

## ตัวละคร
### ฮิเมะ
* **โทคิฮะ ไม** () 
:พากย์เสียงโดย ไม นากาฮาระ/หนึ่งธิดา โสภณ
:ไมเป็นนักเรียนทุนของโรงเรียนฟูกะ เธอต้องรับผิดชอบและเลี้ยงดู ทาคุมิ น้องชายซึ่งป่วยเป็นโรคหัวใจ อีลีเมนต์ของเธอเป็นบ่วงไฟที่แขนขาทั้ง 2 ข้าง ใช้ได้ทั้งโจมตีและป้องกัน และยังช่วยให้เธอสามารถบินได้ด้วย ไชลด์ที่ใช้คือ *คางุสึจิ* (Kagutsuchi) มีลักษณะเป็นนกฟินิกซ์ ซึ่งเป็นไชลด์ที่แข็งแกร่งที่สุด และสามารถบินได้ คนที่สำคัญที่สุดของเธอคือ ทาคุมิ แต่หลังจากทาคุมิตายไป ความรู้สึกของเธอได้ย้ายมาอยู่ที่ ยูอิจิ เธอเรียนอยู่ชั้น ม.ปลายปีที่ 1

* **คูกะ นัทสึกิ** () 
:พากย์เสียงโดย ซาเอโกะ จิบะ
:นัทสึกิเป็นคนที่ใช้ชีวิตอย่างโดดเดี่ยว คอยตามหาและแก้แค้นฆาตกรฆ่าแม่ของเธอ อีลีเมนต์เป็นปืนสั้น 2 กระบอก ไชลด์ชื่อ *ดูแรน* (Duran) ซึ่งมีลักษณะเหมือนสุนัขป่าสีเงิน เรียนอยู่ชั้น ม.ปลายปี 1 เช่นกัน แต่ชอบโดดเรียนเป็นประจำ

* **มินางิ มิโคโตะ** () 
:พากย์เสียงโดย ไอ ชิมิซึ
:มิโคโตะถูกสอนมาให้เป็นฮิเมะตั้งแต่เด็ก เธอมาฟูกะเพื่อตามหาพี่ชายของเธอ พักอาศัยอยู่กับไม  ไม่มีสัดส่วนของผู้หญิงเลยแม้แต่น้อย อีลีเมนต์เป็นดาบขนาดใหญ่ ไชลด์ชื่อ *มิโรคุ* (Miroku) ลักษณะเป็นยักษ์ในแบบญี่ปุ่น ตัวมีขนาดใหญ่มีพลังทัดเทียมกับคางัตสึจิของไม เรียนอยู่ชั้นม.ต้น คนสำคัญที่สุดของเธอคือเรโตะซัง

* **ฟูจิโนะ ชิซึรุ** () 
:พากย์เสียงโดย นาโอมิ ชินโด
:เธอเป็นประธานนักเรียน เป็นคนสุขุม เยือกเย็นฉลาดและไร้ที่ติ ได้รับความนิยมจากนักเรียนทั้งชายและหญิง เธอมีความลับที่บอกใครไม่ได้เก็บเอาไว้ คือ เธอหลงรักนัทสึกิ  อีลีเมนต์ที่ใช้ เป็นง้าวที่สามารถยืดใบมีดออกได้ ไชลด์เป็นสัตว์ประหลาดผสมระหว่างปลาหมึกกับไฮดราชื่อว่า คิโยฮิเมะ (Kiyohime) เป็นไชลด์ทีดุร้ายที่สุดและแข็งแกร่งมาก เธออยู่ ม.ปลายปีที่ 3 คนสำคัญที่สุดของเธอคือนัทสึกิ

* **ฮิกุราชิ อากาเนะ** () 
:พากย์เสียงโดย จุนโกะ อิวาโอะ
:เด็กสาวเพื่อนร่วมงานพิเศษกับไม และที่สำคัญเธอก็เป็นฮิเมะด้วย อีลีเมนต์ที่ใช้เป็นกระบองคู่ ไชลด์ชื่อ *แฮรี่* (Hary) เป็นเสือขาว ซึ่งถูกฆ่าโดยมิยุ ทำให้คาซึคุง คนสำคัญที่สุดของเธอ หายไปต่อหน้าต่อตา

* **คิคุคาวา ยูกิโนะ** () 
:พากย์เสียงโดย มามิโกะ โนโตะ
:อยู่ในทีมประธานนักเรียนเช่นเดียวกับฮารุกะ เธอเป็นคนที่ไม่ค่อยสู้คนและมักจะเดินตามหลังฮารุกะอยู่เสมอ อีลีเมนต์ของเธอเป็นกระจกเงา และมีไชลด์ชื่อ *ไดอาน่า* (Diana) เป็นสัตว์ประหลาดอยู่ใต้ดิน มีหนวดหลายเส้นใช้ในการโจมตี หรือปล่อยสปอร์เพื่อสอดแนมได้ เป็นไชลด์ที่อ่อนแอ พ่ายแพ้ต่อชิซึรุโดยง่ายดาย ฮารุกะเป็นคนที่สำคัญที่สุดของเธอ

* **ยูกิ นาโอะ** () 
:พากย์เสียงโดย ยูกะ นันริ 
:ฮิเมะที่ใจแตกออกเที่ยวล่อลวงผู้ชายทุกค่ำคืน เธอเสียใจจากอุบัติเหตุของแม่ ทำให้ไม่เชื่อใจในตัวใครอีก อีลีเมนต์เป็นกรงเล็บติดที่มือ ใช้สร้างเส้นใยสีแดงที่เหนียวและคม ไชลด์ของเธอชื่อ *จูเลีย* (Julia) ลักษณะเป็นแมงมุมหางแมงป่อง สร้างใยขึ้นเพื่อจัดการศัตรูได้ เธอเรียนอยู่ชั้น ม.ต้น คุณแม่ของเธอคือคนที่สำคัญที่สุดของเธอ ซึ่งได้หายไปหลังจากที่เธอพ่ายแพ้ต่อชิซึรุ

* **โอคุซากิ อากิระ** () 
:พากย์เสียงโดย ซานาเอะ โคบายาชิ
:อากิระเป็นฮิเมะที่ใช้วิชานินจา ปลอมตัวเป็นนักเรียนชาย และพักอยู่ห้องเดียวกับทาคุมิ น้องชายของไม จนในที่สุดเธอก็ตกหลุมรักทาคุมิ อีลีเมนต์ที่ใช้เป็นมีดบินเรียกว่า คุไน (Kunai) ไชลด์มีลักษณะเป็นกบชื่อ *เกนไน* (Gennai) เธอเรียนอยู่ชั้น ม.ต้น ห้องเดียวกับทาคุมิ และทาคุมิก็เป็นคนที่สำคัญที่สุดของเธอ

* **มุนาคาตะ ชิโฮะ () 
:พากย์เสียงโดย [[ซากุระ โนงาวะ]] 
:ชิโฮะมอบทั้งกายและใจทำทุกอย่างเพื่อยูอิจิ แต่เขากลับมองว่าเธอเป็นน้องสาวเท่านั้น ยิ่งเธอรู้ความจริงว่า ยูอิจิ มีใจให้ไม ชิโฮะจึงยิ่งจงเกลียดจงชังไมมากขึ้น จนถึงขั้นใช้ไชลด์ของเธอทำร้ายไมหลายต่อหลายครั้ง อีลีเมนต์ที่ใช้มีลักษณะเป็นขลุ่ย ไชลด์มีลักษณะเป็นนกแร้งชื่อ ''ยาตาการาสึ'' (Yatagarasu) เรียนอยู่ชั้น ม.ต้น คนที่สำคัญที่สุดของเธอคือยูอิจิ

* **ซานาดะ ยูคาริโกะ () 
:พากย์เสียงโดย คิคุโกะ อิโนอุเอะ 
:นักเรียนส่วนใหญ่จะเรียกเธอว่าซิสเตอร์ เป็นคนอ่อนต่อโลก แต่ก็ศรัทธาในความรัก จนโดนคนที่สำคัญที่สุดของเธอหลอกใช้ เธอเป็นชนวนของการก่อสงครามระหว่างฮิเมะทั้งหมด อีลีเมนต์ที่ใช้เป็นธนู ส่วนไชลด์ของเธอมีลักษณะเป็นม้าหมากรุก ชื่อ *วลาส* (St. Vlas) ที่สามารถสร้างภาพลงตาได้ คนที่สำคัญที่สุดของเธอคือ อ.อิชิกามิ

* **สึงิอุระ มิโดริ () 
:พากย์เสียงโดย [[ยูคาริ ทามูระ]] 
:ครูประจำชั้นของไม ไชลด์ชื่อ ''กาคุเทนโอ'' (Gakutenou) อีลีเมนต์เป็นอาวุธคล้าย[[หอก]] เป็นคนห้าวหาญ ใจกล้า และฉลาด แต่ด้วยความไม่ชอบทำอะไรยุ่งยาก เลยดูเป็นคนง่ายๆ คนสำคัญที่สุดของเธอเป็น อ.ในมหาวิทยาลัย

* **ฮิเมโนะ ฟูมิ () 
:พากย์เสียงโดย ยูคานะ
:ฮิเมะลึกลับในชุดสาวใช้ของมาชิโระ อีลีเมนต์ที่ใช้เป็นเคียว (scythe) มีไชลด์เป็นภาคหนึ่งของมาชิโระชื่อ Suishouhime

* **คาซาฮานะ มาชิโระ**  () 
:พากย์เสียงโดย ยูคานะ
:เธอเป็นผู้อำนวยการและเป็นเจ้าหญิงแก้วผลึก (Suishouhime) ฮิเมะที่เหลือเป็นคนสุดท้าย (ในอดีต) ไม่มีข้อมูลของอีลีเมนต์ เธอเคยเป็นผู้ใช้ คางัตสึจิ เมื่อ 300 ปีก่อน แต่ตัวเธอเป็นไชลด์ของฮิเมโนะ ฟูมิ

* **อลิสซ่า เซียร์ส** () 
:พากย์เสียงโดย ยูโกะ มิยามูระ
:เธอเป็นฮิเมะที่ถูกสร้างขึ้นโดยมูลนิธิเซียร์ส มีพลังในการเรียกออร์เฟน (Orphan) ออกมาได้ ไชลด์ของเธอเป็นดาวเทียมที่สามารถยิงเลเซอร์ได้ เรียกว่า *อาร์เทมิส* (Artemis) เรียนอยู่ชั้นประถม คนที่สำคัญที่สุดของเธอเป็นประธานมูลนิธิเซียร์ส

### คนสำคัญที่สุดของฮิเมะ
* **สุซุชิโระ ฮารุกะ** () 
:พากย์เสียงโดย เรียวกะ ยูซึกิ 
:ฮารุกะ รองประธานผู้สู้ชีวิต เธอพยายามทำหน้าที่ของตัวเองให้ดีที่สุดเพื่อจะเอาชนะชิซึรุให้ได้ อยู่ ม.ปลายปีที่ 3 เป็นคนสำคัญที่สุดของยูกิโนะ

* **ทาเตะ ยูอิจิ** () 
:พากย์เสียงโดย โทโมคาสึ เซกิ 
:นักเรียนแลกเปลี่ยนที่มาเข้าเรียนในโรงเรียนฟูกะ เป็นคนที่มีความรักกับไม แต่ชิโฮะติดเขาตลอดเวลา และเขาก็เป็นคนสำคัญที่สุดของชิโฮะด้วย ยูอิจิหายไปเมื่อไชลด์ของชิโฮะพ่ายแพ้ต่อมิโคโตะ อยู่ ม.ปลายปี 1

* **คุราอิจิ คาซึยะ** () 
:พากย์เสียงโดย คาซึมะ โฮริเอะ 
:รู้จักกันในชื่อ คาซึคุง เป็นคนรักของอากาเนะจัง ทั้งในเรื่องไม-HiME และ ไม-โอโตเมะ อยู่ ม.ปลายปี 1

* **โทคิฮะ ทาคุมิ** () 
:พากย์เสียงโดย ยูโงะ ทากาฮาชิ 
:น้องชายของไม เป็นโรคหัวใจแต่กำเนิด ไม่ค่อยแข็งแรง เรียนอยู่ชั้น ม.ต้น เขาพักอยู่ห้องเดียวกับอากิระ และเป็นคนสำคัญของเธอ

* **อิชิกามิ วาตารุ** () 
:พากย์เสียงโดย ชินอิจิโร่ มิกิ
:อ.สอนศิลปะ คลั่งในการวาดรูป เขาหลอกใช้ยูคาริโกะให้ทำให้เหล่าฮิเมะแตกคอกัน

* **คันซากิ เรโตะ** () 
:พากย์เสียงโดย โทชิฮิโกะ เซกิ 
:รองประธานนักเรียน เป็นคนชอบเล่นกับหัวใจของไม เขาเป็นคนสำคัญที่สุดของมิโคโตะ อยู่ ม.ปลายปีที่ 3

### ตัวละครสำคัญอื่นๆ

* **โฮมุระ นางิ** () 
:พากย์เสียงโดย อากิระ อิชิดะ 
:เด็กลึกลับที่ล่วงรู้ชะตากรรมของฮิเมะเป็นอย่างดี คอยเป็นคนเล่าเรื่องราวต่างๆให้กับเหล่าฮิเมะ

* **มิยุ เกรียร์** () 
:พากย์เสียงโดย คิโยมิ อาซาอิ 
:เป็นแอนดรอยด์ของมูลนิธิเซียร์ส เป็นคนที่จัดการไชลด์ของอากาเนะ และทำหน้าที่เป็นองค์รักษ์ให้กับอลิสซ่า

* ** จิเอะ ฮาราดะ** () 
:พากย์เสียงโดย มิตสึกิ ไซงะ 
:เพื่อนร่วมห้องของไม เป็นคนที่สืบข่าวเก่ง และรู้เรื่องข่าวลือต่างๆมาก

* **เซโน อาโออิ** () 
:พากย์เสียงโดย เรียวโกะ ชินทานิ 
:เพื่อนร่วมห้องของไม เป็นเพื่อนสนิทของจิเอะ

* **ซากิซาวะ โยโกะ** () 
:พากย์เสียงโดย อาคิโกะ คิมูระ  
:อาจารย์ประจำห้องพยาบาลของโรงเรียนฟูกะ เป็นเพื่อนสนิทกับมิโดริมาก่อน

* **ซาโคมิสึ ไคจิ** () 
:พากย์เสียงโดย อาคิโอะ สุยามะ 
:อาจารย์ที่เป็นคนของ "เขตที่ 1" แทรกซึมเข้ามาในโรงเรียนฟูกะ เป็นแหล่งข่าวให้กับนัตซึกิ

## รายชื่อตอน

## ดูเพิ่ม
* ไม-Otome

## อ้างอิง

## แหล่งข้อมูลอื่น
*  เว็บไซต์อย่างเป็นทางการ
*  เว็บไซต์ ''My-Hime'' ที่ TV Tokyo
* 


หมวดหมู่:การ์ตูนญี่ปุ่น
หมวดหมู่:การ์ตูนสาวน้อยเวทมนตร์
หมวดหมู่:ซันไรส์